b'\n_START_ARTICLE_\nArvydas Akstinavi\xc4\x8dius\n_START_SECTION_\nBiografija\n_START_PARAGRAPH_\nMok\xc4\x97si Vilniaus m. VII (dabar \xc5\xbdirm\xc5\xabn\xc5\xb3 gimnazija) vidurin\xc4\x97je mokykloje, kuri\xc4\x85 baig\xc4\x97 aukso medaliu. 1986\xc2\xa0m. baig\xc4\x97 Vilniaus universiteto Medicinos fakultet\xc4\x85. Dirbo gydytoju psichiatru N.Vilnios psichiatrin\xc4\x97je ligonin\xc4\x97je, v\xc4\x97liau iki 1996\xc2\xa0m.\xc2\xa0\xe2\x80\x93 gydytoju neurologu Vilniaus m. XI poliklinikoje. Nuo 1991\xc2\xa0m. iki 1996\xc2\xa0m. dirbo Seimo nari\xc5\xb3 pad\xc4\x97j\xc4\x97ju. 1996\xc2\xa0m. i\xc5\xa1rinktas \xc4\xaf LR Seim\xc4\x85, 1996\xe2\x80\x932000\xc2\xa0m. LR Seimo narys, Seimo \xc5\xbemogaus teisi\xc5\xb3 komiteto narys. Politikoje nuo 1989 met\xc5\xb3. 1989\xc2\xa0m. \xc4\xafstojo \xc4\xaf Lietuvos socialdemokrat\xc5\xb3 partij\xc4\x85, buvo \xc5\xa1ios partijos atsakinguoju sekretoriumi. 1999\xc2\xa0m. nepritardamas LSDP-LDDP jungtuv\xc4\x97ms ir siekdamas apginti socialdemokratines vertybes bei principus, su bendramin\xc4\x8diais susib\xc5\xabr\xc4\x97 po dabartine Lietuvos socialdemokrat\xc5\xb3 s\xc4\x85jungos v\xc4\x97liava. Be mediko profesijos save laiko profesionaliu politiku. Nuo 2003\xc2\xa0m. yra Socialdemokrat\xc5\xb3 s\xc4\x85jungos pirmininkas. Taip pat yra Socialdemokratin\xc4\x97s minties instituto valdybos pirmininkas. Dalyvavo 2012 met\xc5\xb3 LR Seimo rinkimuose nacionalinio susivienijimo \xe2\x80\x9eU\xc5\xbe Lietuv\xc4\x85 Lietuvoje\xe2\x80\x9c s\xc4\x85ra\xc5\xa1e.'